Καλή (ή κακή) ώρα η Ζωή Κωνσταντοπούλου για την οποία πνέουν μένεα στον ΣΥΡΙΖΑ. Πολλά στελέχη βρίσκονται στα κάγκελα για την αυτονόμησή της και για το μπαϊράκι που έχει σηκώσει έχοντας ως βάση το «κάστρο» της Βουλής. Στον ΣΥΡΙΖΑ φοβούνται ότι η Πρόεδρος δεν αποκλείεται να ηγηθεί του αντιμνημονιακού μετώπου σε περίπτωση που η κυβέρνηση έρθει σε συμφωνία με τους δανειστές υπό την πίεση μιας στάσης πληρωμών. Αλλά και οι κινήσεις της, ο τρόπος που συμπεριφέρεται, η προσέγγιση της Χρυσής Αυγής και οι συνεχείς εντάσεις στη Βουλή προκαλούν σοβαρό προβληματισμό σε πολλά στελέχη του ΣΥΡΙΖΑ.